MiWay-baas klap Afrikaners en toe klap hulle terug | Maroela Media
Ek sien jy het om verskoning gevra vir jou twiet wat jy uitgestuur het nadat jy The Lost Boys of Bird Island gelees het. Ek wil graag deur die brief 'n perspektief bied oor hoekom Afrikaners so woedend op jou twiet gereageer het.
So het jy met jou twiet ook by die koor van stemme ingeval. Jy gebruik 'n boek, wat oor 'n pedofielnetwerk handel en op wankelrige bene staan, om sommer in die proses 'n klap uit te deel in die rigting van die Afrikaners van vandag wat glo hulle is die uitverkore volk van God en steeds in ontkenning leef oor die vernietiging van die apartheidsera.
Hoewel hulle 'n klein groep is, maak dit van hulle 'n formidabele faktor om mee rekening te hou in die sektor waarin jy werk. Ek sou ook jammer gewees het as ek dié groep woedend gemaak het.
Om een of ander rede het jy egter steeds gedink dit is in orde om 'n klap in hul rigting te mik. Dit is mos polities korrek om dit te doen. Op sosiale media het die Afrikaners teruggeklap.
Daar is drie instellings wat 'n groot invloed op jou lewe gehad het. Die eerste is jou alma mater, die Universiteit van Pretoria (Tukkies). Deur Tukkies het jy jou kennis verwerf en is jy aan sekere waardes blootgestel wat jou gevorm het. Dit het jou in staat gestel om vandag die hoof van MiWay te wees.
Die drie instellings se stories is in breë trekke in der waarheid ook maar die storie van die Afrikaners. Dit is ook die stories wat my gevorm het en ek is ongelooflik trots daarop. Die volle Afrikanerstorie is my storie – die swaarkry, die opstaan, die kampe, die helpmekaar, die hartseer, die vreugde, die armoede en die reddingsdaad. Insgelyks was daar ook vergrype en verryking; 'n honger na mag en magsmisbruik; vernedering en uitsluiting van ander. Dít alles het my gevorm. Die goeie maak egter nie ons volle storie heilig nie en die slegte kriminaliseer ons nie.
Dankie dr. Hermann vir u skrywe aan Renè Otto.
Dankie ook aan elke Afrikaner wat reageer het op die " Tweet".
Mag "Mi Way" die volle krag van " Our way" ervaar.
Tien uit tien Dirk. Nul uit tien René. Ek hoop alle afrikaanssprekende kliente van Mi-Way lees dit
Dit is reg dat die die Afrikaner terugklap. Meeste mense wat ons kritiseer ken nie die land se Geskiedenis nie en se feite is nie korrek nie. Dit is alles gebaseer op leuens van oningeligte swak leiers. Gebaseer op die leuens van Politkuste en nie Staatsmanne nie. As hy die CEO van MiWay dan ongelukkig is, doen jouself en ons almal n guns en emmigreer.
Ek is n Afrikaner. En ek is só moeg om geboelie te word deur elke jan rap en sy maat. Dankie dat u sulke mooi woorde gebruik het om hierdie voor op die wa mannetjie op sy plek te sit. Ek sou dit beslis nié beter kon doen nie. Saluut.